*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*56. számú előterjesztés*

Bátaszék Város Önkormányzata Képviselő-testületének 2018. február 28.-án,

16 órakor megtartandó RENDKÍVÜLI ülésére

*Városi Sportcsarnok felújításának tervezésére vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság: 2018. 02. 27. |

***Tisztelt Képviselő-testület!***

Bátaszék Város Önkormányzat Képviselő-testülete a 47/2017.(III.01.) önkormányzati határozatával jóváhagyta a Városi Sportcsarnok felújításának tervezési programját (1.sz. melléklet).

Az ajánlatkérést követően az Építész Alkotóműhely Kft (7100 Szekszárd Bezerédj u. 8.) vázlatterv és engedélyezési tervdokumentáció készítésére bruttó 635.000,-Ft összegű vállalkozási díjat ajánlott meg (2.sz. melléklet).

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének a Bátaszék Város Önkormányzata beszerzései lebonyolításának szabályzatáról szóló 1/2017. (III. 01.) számú együttes intézkedése II/1. c) pontja szerint a nettó 500.000 forint beszerzési értéket meghaladó, de a közbeszerzési értékhatárt el nem érő beszerzési érték esetén legalább három árajánlatot kell bekérni.

Jelen esetben az ajánlat a beszerzési szabályzat szerinti értéket nem haladta meg, ezért javasoljuk az ajánlattevővel történő szerződéskötést.

***H a t á r o z a t i j a v a s l a t :***

**Városi Sportcsarnok felújításának tervezésére vállalkozó kiválasztására**

Bátaszék Város Önkormányzatának Képviselő-testülete;

1. a Városi Sportcsarnok felújításának tervezési munkái elvégzésével az **Építész Alkotóműhely Kft.**-t(7100 Szekszárd Bezerédj u. 8.)bízza meg,
2. a feladat ellátásához szükséges bruttó 635.000,- Ft vállalkozói díj kifizetését az önkormányzat 2018. évi költségvetésének fejlesztési céltartalék tervezési feladatokra elkülönített keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. március 12.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Építész Alkotóműhely Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár